घर से AK-47 की बरामदगी के बाद 'बाहुबली' विधायक अनंत सिंह की बढ़ीं मुश्किलें, UAPA के तहत FIR दर्ज  
विधायक अनंत सिंह की बढ़ी मुश्किलें
यूएपीए के तहम एफआईआर हुई दर्ज
अनंत सिंह के घर से मिला था एके-47
अपने पैतृक घर पर पुलिस छापेमारी और हथियार एवं अन्य अग्नेयास्त्र की बरामदगी को मुंगेर से जेडीयू सांसद ललन सिंह की साजिश बताते हुए अनंत सिंह ने अपनी पुत्री लेसी सिंह पर भी दुर्भावना से ग्रसित होकर उनके खिलाफ कार्रवाई करने और अपने घर पर उन्हें फंसाने के लिए हथियार एवं अन्य अग्नेयास्त्र रखे जाने का आरोप लगाया. उन्होंने दावा किया कि वे पिछले 14 साल से उक्त मकान में नहीं रह रहे हैं. उन्होंने अपने घर पर छापेमारी के दौरान पुलिस द्वारा तोड़फोड़ किए जाने का आरोप लगाते हुए कहा कि छापेमारी की उन्हें सूचना नहीं दी गई थी और इसके बारे में उन्हें गांव के अन्य लोगों से जानकारी मिली.
अनंत सिंह ने इसको लेकर अपनी फरियाद करने के लिए मुख्यमंत्री नीतीश कुमार से समय दिए जाने का आग्रह करने की बात करते हुए कहा कि अगर वे समय नहीं देते हैं तो अदालत की शरण में जाएंगे. पुलिस ने अनंत सिंह के आरोपों को खारिज करते हुए कहा कि उनके घर में छापेमारी दंडाधिकारी की उपस्थिति में कानून के अनुसार किए जाने के साथ पूरी कवायद की वीडियोग्राफी करवाई गई है. अनंत सिंह की पत्नी और कांग्रेस प्रत्याशी नीलम देवी ने ललन सिंह के खिलाफ मुंगेर लोकसभा सीट से हाल में लोकसभा चुनाव लडा़ था पर पराजित रहीं थीं. 'छोटे सरकार' उपनाम से जाने जाने वाले सिंह का एक लंबा आपराधिक रिकॉर्ड है. एक ठेकेदार और उसके भाई की हत्या की साजिश रचने के सिलसिले में गिरफ्तार चार अपराधियों में से एक मोबाईल फोन से एक ऑडियो क्लीप में सिंह की आवाज का नमूना देने के लिए हाल ही में पटना स्थिति बिहार पुलिस मुख्यालय बुलाया गया था.
अनंत ने अपने राजनीतिक सफर की शुरुआत 2005 में जेडीयू के उम्मीदवार के तौर पर बाहूबली नेता सूरजभान सिंह के खिलाफ की थी. इससे पहले अनंत के बड़े भाई दिलीप सिंह मोकामा विधानसभा का प्रतिनिधित्व किया था. वह राबड़ी देवी सरकार में मंत्री थे. जेडीयू से निष्कासित कर दिए जाने पर अनंत ने 2015 में निर्दलीय प्रत्याशी के रूप में 
मोकामा विधानसभा सीट से चुनाव लडा़ था और विजयी रहे थे.